Държавен вестник, бр. 7, 2013 г., стр. 90

СТР.  90	
Д Ъ Р Ж А В Е Н  В Е С Т Н И К 	
БРОЙ  7
(4) При излизане на военнослужещ от вто­
рата редица той поставя лявата си ръка на 
рамото на стоящия пред него военнослужещ, 
който прави крачка напред и без да прибира 
десния крак – крачка вдясно, пропуска из­
лизащия от строя военнослужещ, след което 
отново застава на мястото си.
(5) При излизане на военнослужещ от пред­
ната редица мястото му се заема от стоящия 
зад него военнослужещ.
(6) При излизане на военнослужещ от 
колона по двама, трима или четирима се 
излиза от строя към най-близкия фланг, като 
предварително се обръща надясно (наляво). 
(7) Ако до него стои друг военнослужещ, 
последният прави крачка с десния (левия) 
крак встрани и без да прибира левия (десния) 
крак – крачка назад, като пропуска излизащия 
от строя военнослужещ и след това отново 
застава на мястото си. 
(8) При повече от четири колони военно­
служещият се обръща към по-близкия фланг, 
а стоящите до него правят полукрачка с левия 
крак назад, като го пропускат, след което 
отново застават на местата си.
Чл. 114. (1) За връщане на военнослужещ в 
строя се подава команда, например: „Редник 
Иванов, влезте в строя!“ или само „Влезте в 
строя!“. По тази команда военнослужещият, 
ако е без оръжие или с оръжие „през рамо“, 
поставя ръката си до шапката и отговаря 
„Слушам“, обръща се по посока на движението, 
отпуска ръката си на първата строева крачка 
(със стъпването с левия крак) и движейки се 
със строева крачка заема мястото си в строя.
(2) Ако се подава команда без назоваване на 
фамилията, например: „Влезте в строя!“ – во­
еннослужещият, стоящ с лице към строя, се 
връща в строя без предварително обръщане 
към началника, като отговаря „Слушам“ и 
без отговор „Аз“.
Чл. 115. При излизане от строя положени­
ето на оръжието не се изменя с изключение 
на карабината в положение „на рамо“, която 
преди тръгването се взема „при нозе“. След 
връщането в строя оръжието се взема в по­
ложението, в каквото се държи от стоящите 
в строя военнослужещи.
Чл. 116. (1) При подхождане към началника 
вън от строя военнослужещият преминава със 
строева крачка на 5 – 6 крачки от него, на 
2 – 3 крачки се спира, като едновременно с 
прибирането на крака поставя дясната ръка 
до шапката и докладва, например: „Госпо­
дин лейтенант, редник Стоянов се явява по 
ваша заповед (по служба, по личен въпрос)“ 
или „Господин полковник, капитан Петров, 
разрешете да вляза в строя“. След доклада 
военнослужещият сваля ръката до тялото си.
(2) След като бъде освободен от началника 
(или му бъде дадено разрешение), военнослу­
жещият поставя дясната ръка до шапката и 
отговаря „Слушам“, обръща се по посока на 
движението, отпуска ръката си на първата 
строева крачка (със стъпването на левия 
крак на земята) и продължава да се движи с 
походни крачки.
(3) При обръщение (явяване) към друг 
военнослужещ в присъствие на по-старши 
е необходимо да се поиска разрешение от 
най-старшия началник, например: „Господин 
полковник, редник Петров се явява по служба, 
разрешете да се обърна към майор Василев“. 
(4) Военнослужещите, когато се явяват при 
началник, който не ги познава, съобщават в 
рапорта длъжността, званието и фамилията 
си. След получаване на разрешение военно­
служещият отговаря „Слушам“ и се обръща с 
лице към по-младшия началник, при когото 
се явява.
(5) При подхождане към началника с оръ­
жие ръката не се поставя до шапката, освен 
когато оръжието е „през рамо“.
Чл. 117. (1) При приближаване до начални­
ка положението на оръжието не се изменя с 
изключение на карабината (снайперна пушка) 
в положение „на рамо“, която се взема „при 
нозе“ след заставане на военнослужещия пред 
началника.
(2) При отхождане от началника карабината 
(снайперна пушка) от положение „при нозе“, 
ако е необходимо, след отговора „Слушам“ се 
взема от военнослужещия в друго положение.
Ч А С Т  Т Р Е Т А
ПОЛОЖЕНИЕ НА БОЙНОТО ЗНАМЕ НА 
ФОРМИРОВАНИЯТА В СТРОЯ И НА МА­
ШИНИ
Чл. 118. Пред строя на военното форми­
рование знамето винаги се изнася развято.
Чл. 119. Знаменосецът държи знамето в 
строя на място „при нозе“ със свободно отпус­
ната дясна ръка. Долният край на дръжката 
трябва да се намира до средата на стъпалото 
на десния крак (фиг. 34а, б, в). 
Фиг. 34 – Положение на бойното знаме „при нозе“
	
фиг. 34а	
фиг. 34б	
фиг. 34в
Чл. 120. (1) Знаменосецът е с носач за 
знамето, а асистентите са с презрамки. 
(2) Асистентите може да са без оръжие или 
с автомати в положение „на гърди“. 
(3) В гвардейските формирования, когато 
асистентите са офицери, са снаряжени със саби.